### Beslutninger

Gyda Berg og Magistratsafdelingen for Teknik og Miljø med bemærkning, at byrådet i sit møde den 14. januar 2026 har vedtaget Magistratens foranstående indstilling af 16. december 2025.

Enhedslisten de Rød-Grønnes byrådsgruppe tog forbehold for at der sikres, at erhvervslivet skal kunne bæredygtigt understøtte sig selv også i forhold til dækningsafgiften.

###

BESLUTNINGSFORSLAG FRA S, KF, SF OG DD

Begrundelse:

Partierne ønsker at styrke samarbejdet med byens detailhandel og øvrige erhvervsliv. Det blev tydeligt i forbindelse med budgetforhandlingerne, hvor et bredt flertal prioriterede midler til ansættelse af en bylivschef. Med den beslutning blev der taget et vigtigt skridt i retning af at sikre en mere levende og attraktiv midtby, hvor handel, kultur og byliv går hånd i hånd. Samtidig er flere aktører på det seneste stået frem med frustrationer over dialogen og samarbejdet med [adresse]. Det kan og vil vi ikke sidde overhørigt. Vi har allerede indledt dialog med nogle af de aktører, der står bag kampagnen ”Vi vil ha [adresse] tilbage” – og vi takker for en særdeles konstruktiv samtale, som vi ønsker at bygge videre på.

En bylivschef kan dog ikke stå alene. De udfordringer, som detailhandlen står overfor – med ændrede forbrugsvaner, stigende internethandel og krav til omstilling – kræver et tættere samarbejde, større fleksibilitet og bedre rammevilkår for erhvervslivet i [adresse]. Derfor fremlægger vi på tværs af partier fem konkrete forslag, der skal understøtte og styrke detailhandlen, håndværkere og erhvervsdrivende i [adresse].

Forslag:

1. Skabelse af en mere logisk incitamentsstruktur ved midlertidige parkeringsansøgninger. [adresse] ønsker at skabe en mere logisk incitamentsstruktur for erhvervslivet og undersøger derfor mulighederne for at afskaffe ansøgningsafgiften for opstilling af lift og andre midlertidige installationer i det offentlige rum. Samtidig anmodes forvaltningen om at gennemgå vejlednings- og ansøgningsprocessen med henblik på at øge serviceniveauet og forenkle procedurerne.

2. Udvidet parkeringsordning for håndværkere og erhvervsdrivende. [adresse] ønsker grundlæggende, at det skal være så enkelt som muligt at drive sin forretning i [adresse]. Derfor anmodes forvaltningen om at udarbejde forslag til en udvidet parkeringsordning for håndværkere og erhvervsdrivende. Ordningen skal gøre det lettere at opnå midlertidige parkeringstilladelser knyttet til konkrete opgaver af op til et vist antal dages varighed samt sikre større fleksibilitet i reglerne for ærindekørsel.

3. Etablering af et Detailråd. Partierne ønsker at nedsætte et Detailråd under Erhverv [adresse] og bylivschefen. Rådet fungerer som ”detailhandlens fællesråd” og kan inddrages i samme omfang som kommunens øvrige fællesråd. Rådet skal:

- Have en løbende dialog med de fagrelevante udvalg.

- Involveres, når ændringer i midtbyen og handelslivet er på dagsordenen.

- Modtage relevante informationer om større sager i [adresse], så detailhandlen er orienteret og kan bidrage rettidigt.

4. Aften- og natlevering i [adresse] (forsøgsordning). Partierne foreslår, at forvaltningen skal fremlægge forslag til en forsøgsordning, hvor varelevering i [adresse] C i højere grad kan finde sted i aften- og nattetimerne. Ordningen skal udformes med henblik på at reducere den tunge trafik i dagtimerne, hvor trængslen er størst, samtidig med at der tages størst muligt hensyn til at minimere støjgener for beboere og øvrige brugere af midtbyen.

5. Detailhandelsanalyse i hver byrådsperiode. Partierne foreslår, at [adresse] én gang i hver byrådsperiode udarbejder en samlet analyse af detailhandlen og kundestrømmene i [adresse]. Her kan man også inddrage bylivchef og detailhandelsråd. En sådan analyse kan give viden om udviklingen i butiksliv og brancher, forbrugsvaner, betydningen af onlinehandel, tomgang i butikslokaler samt samspillet mellem handel, kultur og byliv. Analysen vil give et solidt grundlag for politiske beslutninger og være et redskab for samarbejdet med Detailrådet og bylivschefen.

På vegne af Socialdemokratiet, Det Konservative Folkeparti, Socialistisk Folkeparti og Danmarksdemokraterne i [adresse].

INDSTILLING FRA BORGMESTERENS AFDELING OG MAGISTRATSAFDELINGEN FOR TEKNIK OG MILJØ

### Resume

Denne indstilling besvarer beslutningsforslaget fra S, KF, SF og DD om sammen at sikre detailhandlens fremtid.

Beslutningsforslaget har til formål at styrke samarbejdet mellem [adresse], detailhandlen og det øvrige erhvervsliv gennem fem konkrete initiativer, der understøtter en levende og konkurrencedygtig midtby og forbedrede rammevilkår for erhvervsdrivende.

Der foreslås følgende fem konkrete initiativer:

1. Skabelse af en mere logisk incitamentsstruktur for midlertidige parkeringsansøgninger.

2. Udvidet parkeringsordning for håndværkere og erhvervsdrivende.

3. Etablering af et Detailråd.

4. Aften- og natlevering i [adresse] (forsøgsordning).

5. Detailhandelsanalyse i hver byrådsperiode.

Med denne indstilling igangsættes arbejdet med implementering af de foreslåede initiativer i en samlet indsats for at styrke detailhandlens udvikling og dialogen mellem erhvervsliv og kommune.

### Beslutningspunkter

Det indstilles:

At 1) beslutningsforslaget tiltrædes.

### Sagsforløb

Udvalg: [adresse]

Dato: 29-10-2025

Nils Sørensen: 30

Sagens behandling blev udsat i byrådets møde den 29. oktober 2025.

Udvalg: [adresse]

Dato: 12-11-2025

Nils Sørensen: 7

Fremsendes til Magistratsafdelingen for Teknik og Miljø og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 16-12-2025

Nils Sørensen: 4

Fremsendes til [adresse] med bemærkning, at Magistraten i mødet den 16. december 2025 anbefaler, at byrådet tiltræder Borgmesterens Afdelings Magistratsafdelingen for Teknik og Miljøs indstilling af 28. november 2025.

Alternativet tog forbehold.